CHOW เผยรฟฟ. “นิฮอนมัตสึ 3” เริ่ม COD หนุนกำลังการผลิตญี่ปุ่นทะลุ 61 เมกฯ
CHOW เผยรฟฟ. "นิฮอนมัตสึ 3" เริ่ม COD หนุนกำลังการผลิตญี่ปุ่นทะลุ 61 เมกฯ
CHOW เผยรฟฟ. "นิฮอนมัตสึ 3" เริ่ม COD หนุนกำลังการผลิตญี่ปุ่นทะลุ 61 เมกฯ
3 ก.พ. 2563

นายอนาวิล จิรธรรมศิริ ประธานกรรมการบริหาร บริษัท เชาว์ สตีล อินดัสทรี้ จำกัด (มหาชน) หรือ CHOW เปิดเผยว่า โรงไฟฟ้าพลังงานแสงอาทิตย์ นิฮอนมัตสึ 3 (Nihonnamastsu3) ที่ลงทุนผ่านบริษัทย่อยได้จำหน่ายไฟฟ้าเชิงพาณิชย์ (COD) ให้กับบริษัทไฟฟ้าเอกชนในประเทศญี่ปุ่นในวันที่ 1 ก.พ.63 เรียบร้อยแล้ว
สำหรับโรงไฟฟ้าพลังงานแสงอาทิตย์ นิฮอนมัตสึ3 มีขนาดกำลังการผลิตติดตั้ง 1.48 เมกะวัตต์ ตั้งอยู่ที่จังหวัดฟุกุชิมะ ประเทศญี่ปุ่น ได้เริ่ม COD ให้กับบริษัทไฟฟ้าเออกชน Tohoku Electric Power Company ตามสัญญาซื้อขายไฟฟ้าเป็นระยะเวลา 20 ปี จึงส่งผลให้กลุ่ม CHOW มีโครงการผลิตไฟฟ้าจากพลังงานแสงอาทิตย์ในประเทศญี่ปุ่น รวมทั้งสิ้น 8 โครงการ กำลังการผลิตติดตั้งรวม 61.98 เมกะวัตต์ และโครงการผลิตไฟฟ้าพลังงานแสงอาทิตย์ที่ติดตั้งบนหลังคา (Rooftop) ในประเทศไทย มีกำลังการผลิตรวม 6.62 เมกะวัตต์ รวม 68.60 เมกะวัตต์